Ehdotus neuvoston asetukseksi kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta kolmannen kerran /* KOM/99/0141 lopull. - CNS 99/0081 */



Virallinen lehti nro C 114 , 27/04/1999 s. 0009



Ehdotus NEUVOSTON ASETUKSEKSI kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta kolmannen kerran (komission esittämä) PERUSTELUT Ministerineuvosto hyväksyi 30 päivänä maaliskuuta 1998 neuvoston asetuksen (EY) N:o 850/98 kalavarojen säilyttämisestä suojelemalla nuoria meren eliöitä teknisin toimenpitein. Asetuksen antamisen ja julkaisemisen jälkeen on käynyt ilmeiseksi, että jotkut komission tietoon tulleet seikat ja kehityssuunnat olisi sisällytettävä asetukseen: a) niin kutsutun Douglas Bankin sillin kutualue ja -aika on muuttunut; b) ankkuroidun kierrenuotan käyttöä punakampelan suoja-alueella koskevien erityissäännösten tarvetta ei ollut huomioitu; c) kansainvälisestä delfiinien suojeluohjelmaa koskevan sopimuksen ehdot mahdollistavat tietyillä edellytyksillä kierrenuotan käytön merinisäkkäiden yhteydessä tai niiden läheisyydessä esiintyviin kalaparviin; d) kahden punahailajin enimmäiskoossa olevat erot tekevät tarpeelliseksi kummankin lajin kalastuksessa käytettyjen kiinteiden pyydysten silmäkoon tarkistamisen. Liitteenä olevassa ehdotuksessa neuvoston asetukseksi pyritään sisällyttämään nämä seikat ja kehityssuunnat lainsäädäntöön muuttamalla asetus (EY) N:o 850/98. Ehdotus NEUVOSTON ASETUKSEKSI kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta kolmannen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), (1) EYVL C ottaa huomioon Euroopan parlamentin lausunnon (2), (2) EYVL C ottaa huomioon talous- ja sosiaalikomitean lausunnon (3), (3) EYVL C sekä katsoo, että erään sillikannan kutupaikka ja -aika on muuttunut; tämän vuoksi kalastukseen mainitulla alueella ja ajalla liittyvät erityissäännökset on muutettava, asetuksen 29 artiklaan sisältyy erityisten pyydysten käyttöä koskevia poikkeuksia; näitä poikkeuksia olisi sovellettava samalla tavoin ankkuroituun kierrenuottaan; tätä pyydystä koskevia poikkeuksia ei epähuomiossa sisällytetty alun perin kyseiseen artiklaan; tämän vuoksi ankkuroitu kierrenuotta olisi sisällytettävä 29 artiklassa tarkoitettuihin poikkeuksiin, asetuksen 33 artiklassa kielletään kierrenuottien käyttö merinisäkkäiden yhteydessä tai niiden läheisyydessä esiintyviin kalaparviin; tällainen käyttö voidaan hyväksyä, jos kalastusalukset toimivat kansainvälistä delfiinien suojeluohjelmaa koskevassa sopimuksessa, jota yhteisö on päättänyt väliaikaisesti soveltaa päätöksellä ....., vahvistettujen ehtojen mukaisesti; kyseiset poikkeukset mahdollistava lauseke olisi tämän vuoksi lisättävä 33 artiklaan, liitteessä VI vahvistetaan kiinteiden pyydysten silmäkokoluokat, joita käytetään pyydettäessä tiettyjä lajeja tai lajiryhmiä; komission saamien tietojen perusteella kahden punahailajin silmäkokoluokkia olisi tarkistettava, ja tämän vuoksi asetus (EY) N:o 850/98 (4) olisi muutettava, (4) EYVL L 125, 27.4.1998, s. 1. ON ANTANUT TÄMÄN ASETUKSEN: 1 Artikla Muutetaan asetus (EY) N:o 850/98 seuraavasti: 1. Korvataan 20 artiklan 1 kohdan f alakohta seuraavasti: "f) i) syyskuun 21 päivästä marraskuun 15 päivään ICES-alueella VII a, jota rajoittavat Mansaaren rannikko ja seuraavien koordinaattien välille piirretyt suorat viivat: - 54 20' 00'' pohjoista leveyttä, 04 25' 05'' läntistä pituutta ja 54 20' 00'' pohjoista leveyttä, 03 57' 02'' läntistä pituutta, - 54 20' 00'' pohjoista leveyttä, 03 57' 02'' läntistä pituutta ja 54 17' 05'' pohjoista leveyttä, 03 56' 08'' läntistä pituutta, - 54 17' 05'' pohjoista leveyttä, 03 56' 08'' läntistä pituutta ja 54 14' 06'' pohjoista leveyttä, 03 57' 05'' läntistä pituutta, - 54 14' 06'' pohjoista leveyttä, 03 57' 05'' läntistä pituutta ja 54 00' 00'' pohjoista leveyttä, 04 07' 05'' läntistä pituutta, - 54 00' 00'' pohjoista leveyttä, 04 07' 05'' läntistä pituutta ja 53 51' 05'' pohjoista leveyttä, 04 27' 08'' läntistä pituutta, - 53 51' 05'' pohjoista leveyttä, 04 27' 08'' läntistä pituutta ja 53 48' 05'' pohjoista leveyttä, 04 50' 00'' läntistä pituutta, - 53 48' 05'' pohjoista leveyttä, 04 50' 00'' läntistä pituutta ja 54 04' 00'' pohjoista leveyttä, 04 50' 00'' läntistä pituutta, ii) syyskuun 21 päivästä joulukuun 31 päivään ICES-alueella VII a, jota rajoittavat seuraavat koordinaatit: - Pohjois-Irlannin itärannikko linjalle 54 15' pohjoista leveyttä, - 54 15' pohjoista leveyttä, 5 15' läntistä pituutta, - 53 50' pohjoista leveyttä, 5 50' läntistä pituutta, - Irlannin itärannikko linjalla 53 50' pohjoista leveyttä; 2. Muutetaan 29 artiklan 4 kohta seuraavasti: a) Korvataan a alakohdan ensimmäisessä luetelmakohdassa sanat "saavat pyytää mainitussa kohdassa tarkoitetuilla alueilla ovellisilla pohjapyyntiin tarkoitetuilla trooleilla" sanoilla "saavat pyytää mainitussa kohdassa tarkoitetuilla alueilla ovellisilla pohjapyyntiin tarkoitetuilla trooleilla tai ankkuroidulla kierrenuotalla". b) Korvataan b alakohdassa johdantovirke seuraavasti: "Alusten, joiden koneteho on yli 221 kW, on kuitenkin sallittua käyttää ovellisia pohjapyyntiin tarkoitettuja trooleja tai ankkuroitua kierrenuottaa, tai pareittain pyytävien alusten, joiden yhteinen koneteho on yli 221 kW, on sallittua käyttää pohjapyyntiin tarkoitettuja paritrooleja, jos:" 3. Korvataan 29 artiklan 5 kohdassa sanat "Alueilla, joilla ei saa käyttää puomitrooleja, ovellisia trooleja tai paritrooleja" sanoilla "Alueilla, joilla ei saa käyttää puomitrooleja, ovellisia trooleja, paritrooleja tai ankkuroitua kierrenuottaa". 4. Lisätään 33 artiklaan kohta seuraavasti: "3. Edellä olevaa 1 kohtaa ei kuitenkaan sovelleta aluksiin, jotka noudattavat yhteisön ..... päivänä ....kuuta 19.... allekirjoittaman kansainvälistä delfiinien suojeluohjelmaa koskevan sopimuksen ehtoja (Washington, 15 päivä toukokuuta 1998). Kyseisten alusten nimet ja tekniset ominaisuudet sisällytetään komission 48 artiklassa tarkoitettua menettelyä noudattaen laatimaan luetteloon." 5. Korvataan liite VI tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun sen on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE LIITE VI KIINTEÄT PYYDYKSET: Alueet 1 ja 2 >TAULUKON PAIKKA>